БЪЛГАРСКА АКАДЕМИЯ НА НАУКИТЕ ИНСТИТУТ ПО БИОФИЗИКА И БИОМЕДИЦИНСКО ИНЖЕНЕРСТВО

УТВЪРЖДАВАМ:

 ДИРЕКТОР: ЧЛ.-КОР. АНДОН КОСЕВ

ВЪТРЕШНИ ПРАВИЛА ЗА ОСЪЩЕСТВЯВАНЕ НА ПРЕДВАРИТЕЛЕН ФИНАНСОВ КОНТРОЛ

В ИНСТИТУТА ПО БИОФИЗИКА И БИОМЕДИЦИНСКО ИНЖЕНЕРСТВО - БАН

І. ОБЩИ ПОЛОЖЕНИЯ

Чл. **1**. (1) Тези правила осигуряват прилагането на предварителния контрол и системата за двойния подпис в Института по биофизика и биомедицинско инженерство при БАН (ИБФБМИ).

 (2) Настоящите правила са база за въвеждане и осъществяване на предварителния контрол в съответствие с новото законодателство и очертават рамката, въз основа на която самостоятелното звено (ИБФБМИ-БАН) разработва и въвежда приложими за него вътрешни правила и процедури за предварителен контрол и двоен подпис.

Чл. 2. С вътрешните правила се цели:

1. Да се изясни същността на предварителния контрол за законосъобразност, съгласно Закона за финансовото управление и контрол в публичния сектор (ЗФУКПС);
2. Да се въведе единно разбиране за предварителния контрол в Института по биофизика и биомедицинско инженерство;
3. 3. Да се подпомогне практическото му прилагане в съответствие с новите изисквания на ЗФУКПС.

П.СЪЩНОСТ И ЦЕЛ НА ПРЕДВАРИТЕЛНИЯ КОНТРОЛ

Чл. 3. (1) Целта на предварителния контрол е предоставяне на разумна увереност, че съответните процеси или дейности в Института по биофизика и биомедицинско инженерство при БАН се извършват законосъобразно.

(2) Законосъобразност, по смисъла на настоящите правила, е съответствието на всички решения и /или действия с действащото законодателство - закони, постановления на Министерския съвет, правилници, наредби, устави, както и с всички други актове, които се издават въз основа на тях.

Чл. 4. (1) Предварителният контрол за законосъобразност се извършва постоянно и се отнася за цялата дейност на Института по биофизика и биомедицинско инженерство - БАН.

1. Предварителният контрол е превантивна контролна дейност, при която преди вземането и /или извършването на всички решения и /или действия се извършва съпоставяне с изискванията на приложимото законодателство, за да се гарантира тяхното спазване.
2. Предварителният контрол се извършва преди вземане на решение, свързано с дейността на Института по биофизика и биомедицинско инженерство при БАН и при неговото осъществяване се проверяват всички документи и приложенията към тях, свързани с предстоящото решение, с цел изразяване на мнение дали предлаганото решение съответства на всички приложими изисквания на законодателството.
3. Предварителният контрол се извършва чрез проверки от финансовия контрольор на Института по биофизика и биомедицинско инженерство при БАН, който писменно изразява мнение относно законосъобразността на:
4. Решенията и /или действията, свързани с разпореждане с активи и средства, включително поемането на задължения и извършването на разходи;
5. Решенията и /или действията, свързани с управление и стопанисване на имуществото на Института по биофизика и биомедицинско инженерство - БАН, включително отдаване под наем с цел получаване на приходи;
6. Процедури за възлагане на обществени поръчки, в т.ч. законосъобразност на избора на процедурата, проверки на нейните етапи, участници, актове, задълженията, които ще бъдат поети със сключването на договора и др.;
7. Други решения, от които се пораждат права, респективно задължения за Института по биофизика и биомедицинско инженерство - БАН и /или неговите служители.

Чл. 5. (1) Документите, отнасящи се до съответното решение и /или действие се предоставят на финансовия контрольор от директора и /или главния счетоводител на ИБФБМИ - БАН.

1. Финансовият контрольор се произнася, въз основа на получените документи, най-късно в тридневен срок от тяхното получаване.
2. При необходимост, финансовият контрольор може да поиска да му бъдат предоставени допълнителни документи или да извършва проверки на място.

Чл. 6. Финансовият контрольор отразява резултатите от предварителния контрол и изразява становището си по законосъобразността на решенията и /или действията чрез попълване на контролен лист по образец, съгласно прилож.№ 1.

Чл. 7. (1) Отказът на финансовия контрольор от одобрението на дедено решение и /или действие се мотивира.

1. Мотивираният отказ, придружен от цялата документация, отнасяща се до съответното решение и /или действие, се предават от финансовия контрольор на главния счетоводител на Института по биофизика и биомедицинско инженерство при БАН.
2. Главният счетоводител подписва или отказва да подпише документите, отнасящи се до съответното решение и /или действие и ги предоставя на Директора на ИБФБМИ-БАН за окончателно решение.
3. Отказани решения и /или действия се регистрират от финансовия контрольор в Регистър на финансовия контролор - приложение № 3.

Ш.СИСТЕМА ЗА ДВОЕН ПОДПИС

Чл. 8. (1) Системата за двоен подпис е задължителна процедура, при която поемането на финансово задължение или извършване на разход, независимо от техния размер, не може да се осъществи без подписите на Директора и главния счетоводител на Института по биофизика и биомедицинско инженерство-БАН.

1. При поемане на финансови задължения подписите на Директора и главния счетоводител на ИБФБМИ-БАН се полагат върху съответния договор или друг документ, предвиден в нормативните актове. Когато няма такъв документ тахните подписи се полагат върху Предложение за поемане на финансово задължение по образец, съгласно приложение № 2.
2. Предложенията за поемане на финансови задължения се съставят от ръководителите на секции, от ръководителите на проекти, от помощник директора и др. Те се подписват от Директора на Института и се предават на финансовия контрольор.
3. Не се съставят предложения за поемане на финансови задължения за разходите за работни заплати и свързаните с тях плащания, както и за периодично повтарящи се разходи, за които има сключени договори.

(5) Предложение за поемане на финансово задължение не се съставя за разходи до 20 (двадесет) лева, документирани с първични счетоводни документи, отговарящи на изискванията на счетоводното и данъчното законодателство.

Чл. 9. (1) Функциите на Директора на Института по биофизика и биомедицинско инженерство при БАН, в случаите на отсъствие поради ползването на отпуск или командировка, се поемат от Заместник директорите и научния секретар на Института, въз, основа на изрична заповед.

(2) Директорът на ИБФБМИ-БАН определя със заповед, лице което да изпълнява функциите на главния счетоводител, при неговото отсъствие поради отпуск или командировка.

ЗАКЛЮЧИТЕЛНИ РАЗПОРЕДБИ

Настоящите правила са съставени на основание чл. 13, ал. 4 от Закона за финансово управление и контрол в публичния сектор (Обн. ДВ. бр.21 от 10 Март 2006г., изм. ДВ. бр.42 от 5 Юни 2009г., изм. ДВ. бр.54 от 16 Юли 2010г., изм. ДВ. бр.98 от 13 Декември 2011г., изм. ДВ. бр.15 от 15 Февруари 2013г.).

Настоящите правила да се считат за част от Правилника за устройството и дейността в Института по биофизика и биомедицинско инженерство при БАН и са одобрени от Общото събрание на учените на 19 юни 2014 г.

**Настоящите правила се публикуват на сайта на ИБФБМИ.**

ПРИЛОЖЕНИЯ:

Предложение за поемане на финансово задължение;

Контролен лист за извършване на предварителен контрол от финансов контрольор.